SHFMU "Vëllezërit Domaneku", Topliqan

**SHFMU "Vëllezërit Domaneku", Topliqan** është institucion arsimor parafillor, shkollë fillore dhe shkollë e mesme e ulët në Topliqan, Komuna Lipjan, Kosovë.

thumb|Shkolla gjatë dimrit
## Historiku 
Mësimet e para fëmijët e fshatit tonë i morën në mejtep (mësonjëtore fetare) nga tetori i vitit 1937 në lokalin-shtëpi të Shahin Elshanit. Mësohej alfabeti arab, me tekste turke, mësimdhënësi ishte shqiptar, Myftiu Abazi nga Prishtina. Mosha e nxënësve ishte 8 vjeçare. Më 1939 punon Hafuz Nazifi nga Kosharja-Ferizaj, më vonë Hafuz Jakupi nga Babushi, që të dy kishin qenë nxënës të mejtepit të Topliqanit. Mejtepi mbyllet më 1942, (LDB) për të filluar më 1947 në gjuhën shqipe me mësuesin Mulla Sabiti-Prekopuca nga Bujaria. Më 1953 vjen mësuesi Enver Retkoceri nga Llugaxhia. në këtë vit edhe ndërtohet shkolla e re nga vetë fshatarët me materialin e kooperativave të kolektivit. (Sipas shënimit të mësuesit Feriz Sillova, i cili 43 vite punoi me ditar, tani në pension, e i cili i referohet konsultimeve të mësuesit Zenel Sopa, Grackë e Vogël).

Në vitin 1990 Gracka e Vogël ndërtoi shkollën dhe mësimi filloi me klaset 1-4 kombinim. Më 1991, kur okupatori serb okupoi shkollat, edhe në Lipjan nxënësit nga klasa 6-8 mësuan në këtë shkollë. Më 1997 u ndërtua shkolla e re, me mjete vetanake, ku kontributi financiar i mërgimtarëve ishte vendimtar, falënderim fshatit dhe të gjithëve që ndihmuan në ndërtimin e shkollës. Por lufta për liri ishte në radhë tani dhe të gjithë u angazhuam për frontin e luftës, të tillë luftëtar të lirisë ishin; Alie, Shefket, Bajram, Selman Daka, Gëzim, Besnik Shillova, Zyfer Sahitolli, Imri Gallopenin, ndersa nga fshati Gracke e Vogel, Lulzim Duraku, Habib Mollopolci, Xhevat Sopa, Nexhmedin Sopa, Burim Sopa, ishin në frontin e luftës. Falë angazhimit, sakrificës dhe gjakut të bijave e bijve tanë të radhitur në UÇK, Kosova u çlirua.

Në periudhën më të hershme ishin edhe Vëllezërit Domaneku të cilit i dolën zot Atdheut kur i ishte kërcënuar liria. Në vitin 2000 shkolla e re meremetohet falë Organizatës daneze “ADRA”, falënderojmë angazhimin e Fillit, inventarin e solli Organizata franceze “Atllas”, falënderojmë angazhimin e Mevlid Shillovës. Më 2005 pavarësohet shkolla, më 2009 emërtohet me emrin e vëllezërve: Islam, Xhem, Osman, Mustafë Domaneku që ranë në luftë me forcat jugosllave në përpjekje për të ruajtur Shqipërinë Etnike. Tani shkolla jonë ka rreth 200 nxënës që marrin njohuri dhe edukohen në këtë vatër. 

## Karriera 
Kjo shkollë ka luajtur një rol të rëndësishëm në edukimin e brezave të tërë të zonës. Nxënësit nga fshati Topliqan kanë ndjekur mësimet që nga Edukimi parafillor deri në klasën e 9-të, ndërsa nxënësit nga fshati Grackë kanë filluar mësimin nga klasa e 5-të ose 6-ta dhe kanë vijuar deri në klasën e 9-të.

Shkolla ka një inventar të mirë, dhe pjesët e tjera të objektit janë rregulluar dhe mirëmbajtur nga komuna gjatë viteve. Ajo ofron kushte të përshtatshme për mësim dhe ka qasje të mirë infrastrukturore, duke e bërë të lehtë frekuentimin për nxënësit .

Përveç procesit mësimor, në këtë shkollë organizohen vazhdimisht aktivitetet sportive, edukative, historike dhe artistike, duke kontribuar në zhvillimin e gjithanshëm të nxënësve dhe duke e bërë shkollën një qendër aktive për jetën arsimore dhe kulturore të zonës.

Sot kjo shkollë udhëhiqet nga drejtori Salih Uka , cili është përgjegjës për organizimin dhe menaxhimin e të gjithë aktivitetit arsimor dhe administrativ. Fuqia udhëheqëse e drejtorit ka kontribuar në zhvillimin e vazhdueshëm të shkollës, duke garantuar kushte të përshtatshme për nxënësit.

## Shih edhe
* Arsimi në Kosovë
* Komuna e Lipjanit
* Vëllezërit Domaneku

## Referime